**Vecsés Város Önkormányzata Képviselő-testületének**

**15/2014. (XI.21.) önkormányzati rendelete**

**az építményadóról**

(egységes szerkezetben a 18/2017. (XI.30.) és a 11/2020. (X.01.) önkormányzati rendelettel)

Vecsés Város Önkormányzatának Képviselő-testülete az Alaptörvény 32. cikk (2) bekezdésében és a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdésének a) és h) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 13. pontjában meghatározott feladatkörében eljárva a következőket rendeli el:

1. **§**

(1) Vecsés Város Önkormányzata (a továbbiakban: Önkormányzat) – a helyi adókról szóló 1990. évi C. törvény (a továbbiakban: Htv.) alapján - illetékességi területén építményadót vezet be.

(2) Adóköteles az Önkormányzat illetékességi területén lévő építmények közül a lakás és a nem lakás céljára szolgáló épület, épületrész.

(3) Az adó alanya az, aki a naptári év első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásban bejegyzett vagyoni értékű jog terheli, az annak gyakorlására jogosult az adó alanya.

**1/A. §[[1]](#footnote-1)**

1. **§**

A Htv. 3. § (2)-(3) bekezdésében, valamint a 13. §-ban felsoroltakon túl mentes az adó alól

a) a magánszemély tulajdonában álló, lakás céljára szolgáló lakóépület(rész)e, ha azt kizárólag lakásként használják, illetve hasznosítják. Az adómentesség nem terjed ki azon lakásrész(ek)re, amelyet az adó alanya nem lakás céljára használ, vagy nem akként hasznosít;

b) mentesek az adó alól a társasházak azon épületrészei, melyek az ingatlan-nyilvántartásban önálló ingatlanként nem szerepelnek, amennyiben azok a társasház tulajdonosainak közös használatában állnak és a használatuk megfelel az alapító okiratban megjelölt eredeti rendeltetésüknek.

**2/A. §[[2]](#footnote-2)**

1. **§**

(1) Az adó alapja az építmény négyzetméterben számított hasznos alapterülete.

(2) Az adó mértéke 800 forint/m2/év.

**3/A. §[[3]](#footnote-3)**

1. **§**

(1) Ez a rendelet 2015. január 1-jén lép hatályba.

(2) E rendelet hatálybalépésével egyidejűleg hatályát veszti az építményadóról szóló 19/1997. (XII.30.) rendelet, valamint az azt módosító 19/2001. (VII.1.), 25/2002. (XII.30.), 34/2004. (XII.21.), 38/2005. (XII.20.), 24/2006. (XII.19.) és 30/2007. (XII.18.) rendelet.

**Vecsés, 2014. november 18.**

**Szlahó Csaba Mohainé Jakab Anikó**

**polgármester jegyző**

**A rendelet kihirdetve 2014. november 21.:** **Mohainé Jakab Anikó**

**jegyző**

1. Hatályon kívül helyezte a 11/2020. (X.01.) önkormányzati rendelet 2020. július 15. napjától [↑](#footnote-ref-1)
2. Hatályon kívül helyezte a 11/2020. (X.01.) önkormányzati rendelet 2020. július 15. napjától [↑](#footnote-ref-2)
3. Hatályon kívül helyezte a 11/2020. (X.01.) önkormányzati rendelet 2020. július 15. napjától [↑](#footnote-ref-3)